Lisa Ann

Lisa Ann, echte namme: Lisa Anne Corpora (Easton (Pennsylvania), 9 maaie 1972), is in Amerikaansk neakenmodel, stripper, pornografysk aktrise, 
en radiopresintatrise fan etnysk Italjaansk komôf.
Hja hat ek wurke as pornoregisseur, pornoprodusinte, fisazjiste en ympressario. Yn it ferline hat Lisa Ann wol gebrûk makke fan 'e skûlnammen Zina Sunshine, Leesa en Lee Ann Vision. Se is tige súksesfol en wurdt beskôge as de populêrste pornoaktrise fan 'e wrâld. Sadwaande wurdt se ek wol oantsjutten as de Queen of Porn. Se sette yn 1993 útein mei in wurkpaad yn 'e Amerikaanske pornoyndustry, hold yn 1997 op, mar makke yn 2006 in comeback. Yn 2008 krige se bekendheid by in breder publyk troch har haadrol yn 'e pornofilm Who's Nailin' Paylin?, wêryn't se de doetiidske Republikeinske fise-presidintskandidate Sarah Palin parodiëarre. Yn 2014 beëinige Lisa Ann har karriêre as pornoaktrise, mar yn 2018 kearde se op 'e nij werom. Se is ynhuldige as lid fan 'e AVN Hall of Fame, de XRCO Hall of Fame en de Urban X Hall of Fame.

Libben en karriêre
Jonkheid en oplieding
Lisa Ann waard op 9 maaie 1972 te Easton, yn 'e Amerikaanske steat Pennsylvania, berne as Lisa Anne Corpora. Hja is fan Italjaansk etnysk komôf. Lisa Ann groeide op yn har berteplak Easton. Op 'e middelbere skoalle wie se lid fan it basketbalteam fan har skoalle en siet se teffens op 'e skyklub. Yn 1990, doe't se 18 jier wie, sette se útein mei in wurkpaad as stripper om har oplieding ta diplomearre toskedoktersassistinte te bekostjen. 

Karriêre yn 'e pornoyndustry
Iere jierren
Yn july 1993 spile Lisa Ann mei 21 jier foar it earst yn in pornografyske film, Cinesex 2.Ynformaasje oer Cinesex 2 yn 'e Internet Movie Database (IMDb). Se wurke dêrnei fjouwer jier as pornoaktrise, yn 't earstoan noch ûnder artystenammen as Zina Sunshine en Leesa. Yn 1997 liek it der even op dat se AIDS oprûn hie. Lokkigernôch rûn dat mei in skamper ôf, mar se wie der wol sa fan skrokken dat se har pornografyske karriêre deroan joech., Interview with Lisa Ann, yn 'e Qlimax Times Online, sûnder datum (argivearre 8 maart 2008).

Dûnseresse en eigen modelleburo
Yn 'e jierren dêrop toerde Lisa Ann as feature dancer yn it Amerikaanske stripklubsirkwy, wêrby't se altiten de haadattraksje fan 'e jûn wie. Se dreau yn dy tiid ek fjouwer jier lang in skientmesalon.——, Exclusive Interview: Lisa Ann, yn Rock Confidential, 6 maart 2009. Yn 2005 kearde se lykwols werom nei de pornoyndustry, diskear as aginte foar oare aktrises, fia it modelleburo L.A. Direct Models,——, Lisa Ann Becomes Agent for L.A. Direct, op AVN.com, 21 septimber 2005. dêr't se fan septimber 2005 oant febrewaris 2006 foar wurke.

Yn novimber 2006 rjochte hja in eigen modelleburo op, earst ûnder de namme Clear Talent Management, mar yn 2007 neamde se it om ta Lisa Ann's Talent Management., Lisa Ann Renames Talent Agency, op AVN.com, 1 juny 2007. Datselde jiers noch gie Lighthouse Talent Agency, it agintskip fan pornoregisseur Seymore Butts, dêryn op., Lighthouse Talent Merges with Lisa Ann's Talent Management, op AVN.com, 11 desimber 2007. Neffens Lisa Ann wie har motivaasje om in eigen ympressariaat te begjinnen dat pornoaktrises fan boppe de tritich allegeduerigen ôfwiisd waarden troch oare modelleburo's, sels al wie der troch it opkommen fan 'e milfpornografy in groeiende fraach nei harren. It wie sadwaande har bedoeling om sokke aktrises in alternatyf te bieden, om't se oars twongen wiene en fertsjintwurdigje harrensels., Lisa Ann, op Xcitement, 20 febrewaris 2010. Uteinlik waard Lisa Ann's Talent Management yn july 2010 opdoekt.——, Lisa Ann's Talent Agency Closes, yn: AVN Magazine, jg. 26, nû. 8, edysje 333, s. 72, augustus 2010.

Comeback en rol as 'Serra Paylin'
Underwilens hie Lisa Ann har comeback as pornoaktrise makke nei't se troch fotografe Suze Randall frege wie om mei te wurkjen oan in pornografyske fotoshoot mei in manlik model. Dat resultearre úteinlik yn 'e film Bra Bustin’ and Deep Thrustin’,——, Suze Randall Unleashes "Bra Bustin' and Deep Thrustin'", op AVN.com, 15 augustus 2006. dy't útkaam yn febrewaris 2006. Yn 2008 spile Lisa Ann de haadrol fan Serra Paylin yn 'e film Who's Nailin' Paylin?, in produksje fan Hustler Video fan pornomagnaat Larry Flynt. Dy rol wie in parody op Sarah Palin, de Republikeinske kandidate foar it fise-presidintskip fan 'e Feriene Steaten ûnder John McCain by de Amerikaanske presidintsferkiezings fan 2008. Hustler naam op 'e dei fan it fise-presidinsjeel debat kontakt mei Lisa Ann op om har foar de rol te freegjen.  Lisa Ann gie doe daliks foar de tillefyzje sitten om Palin har hâlden en dragen ûnder it debat te observearjen. Dêrnjonken rette se har ek op 'e rol ta troch nei de imitaasje fan Palin te sjen troch komédiënne Tina Fey, yn it tillefyzjeprogramma Saturday Night Live.

Who's Nailin' Paylin? befettet sênes wêryn't Serra Paylin seksuële omgong hat mei aktrises dy't de froulike politisy Hillary Clinton (spile troch Nina Hartley) en Condoleezza Rice (spile troch Jada Fire) parodiëarje, en dêrnjonken mei twa Russyske soldaten., Who's Nailin' Paylin? Adventures of a Hockey MILF, op HustlerWorld.com, 1 oktober 2008. Dat lêste is in ferwizing nei in útspraak fan Palin, dy't doedestiden gûverneur fan 'e Amerikaanske steat Alaska wie en op in stuit opmurk dat men út Alaska wei (fan it eilân Lyts-Diomedes ôf) by goed waar Ruslân (it Russyske eilân Ratmanov) lizzen sjen kin., Sarah Palin offered to 'keep an eye on' Russia from Alaska, yn The Independent, 12 desimber 2016. In bonussêne mei de titel Obama is Nailin' Paylin, wêryn't Serra Paylin seks hat mei in swarte akteur dy't presidint Barack Obama parodiëarret, waard frijjûn op 'e foarjûn fan ferkiezings; dizze sêne wie beskikber fia de ledewebside fan Hustler en op 'e blu-ray-útjefte fan 'e film, mar stie net op 'e dvd-útjefte., Hustler Shoots "Obama is Nailin' Paylin", op Xbiz.com, 5 novimber 2008.

Who's Nailin' Paylin? waard útbrocht op 4 novimber 2008, de dei fan 'e presidintsferkiezings, en wie fuortynienen al in grut súkses. Dêrtroch krige Lisa Ann ek foar it earst bekendheid by in breder publyk. Sa waard se útnûge foar in fraachpetear yn it bekende Amerikaanske praatprogramma Entertainment Tonight, dêr't se op 7 novimber te gast wie om 'e film te promoaten., Lisa Ann, "Who's Nailin' Paylin?" on "Entertainment Tonight", op AVN.com, 7 novimber 2008. Who's Nailin' Paylin? wie sa populêr, dat Hustler Video noch ferskate ferfolgen makke,, Sarah Palin's Porn Doppelganger Will Be in Tampa for Republican National Convention, yn de Miamia New Times, 24 july 2012. mei alle kearen Lisa Ann wer yn 'e titelrol: Letterman's Nailin' Palin (augustus 2009),Letterman's Nailin Palin DVD, op CDuniverse.com. You're Nailin' Palin (septimber 2009),You're Nailin' Palin DVD, op CDuniverse.com. Hollywood's Nailin' Palin (2010)Hollywood's Nailin Palin DVD, op CDuniverse.com. en Who's Nailin' Palin #2 (2011).Who's Nailin Palin #2 DVD, op CDuniverse.com. Dêrfan is Letterman's Nailin' Palin in ferwizing nei de iepentlike deilisskip fan Sarah Palin en talkshowpresintator David Letterman,, The Palin-Letterman Feud, yn The New York Times, 12 juny 2009. wylst Hollywood's Nailin' Palin in wink is nei de realitysearje op 'e Amerikaanske tillefyzje, wêrby't Sarah Palin en har gesin harren de hiele dei troch de kamera folgje lieten., Sarah Palin's Stars in New US Reality Television Show, op BBC.com, 15 novimber 2010. Hustler liet foar Halloween 2009 ek in masker produsearje mei de likenis fan Lisa Ann yn har rol as Serra Paylin,, Will Your Boyfriend Slap a Porny Sarah Palin Mask on You Tonight?, yn 'e Washington City Paper, 20 oktober 2009. en Lisa Ann gie as Serra Paylin op toernee by stripklubs yn 'e hiele Feriene Steaten lâns. Ek ferskynde Lisa Ann as Serra Paylin yn 'e fideoklip fan it nûmer We Made You, fan 'e ferneamde rapper Eminem, op syn album Relapse., A History of Porn Stars in Eminem Videos, yn Complex, 28 juny 2011. Dat kameoroltsje waard se foar frege op foarspraak fan Joseph Kahn, de regisseur fan 'e klip. Al dy optredens as imitator fan Sarah Palin bliezen Lisa Ann har karriêre as pornoaktrise nij libben yn., The Dirty Dozen: Porn's Most Popular Stars, op CNBC, 5 jannewaris 2011. Sterker noch, it makke fan har de populêrste pornoaktrise fan 'e wrâld en besoarge har de bynamme Queen of Porn.
Yn 2012 hie Lisa Ann neffens de siikmasine Google it 43e plak op in ranglist fan 'e 50 populêrste froulju op it ynternet.
Yn april 2013 wie se, neffens de webside Pornhub en de krante de New York Post, noch altyd "de populêrste froulike pornostjer"., God Bless America: Sarah Palin Lookalike is the #1 Porn Star in the World and Other XXX Facts, yn de New York  Post, 12 april 2013.

Regisseur
Op oantrúnjen fan har manlike kollega C.J. Wright makke Lisa Ann yn septimber 2009 har debút as regisseur, mei de ynterrasiale pornofilm Hung XXX, in produksje fan 'e filmstudio Justin Slayer International.<ref>, Lisa Ann's Directorial Debut, Hung XXX, Streets Tuesday', op AVN.com, 21 septimber 2009.]</ref> Yn augustus 2013 begûn Lisa Ann har eigen studio, Lisa Ann Productions. Dêrfoar tekene se in kontrakt oangeande filmdistribúsje mei de gruttere studio Jules Jordan Video., Lisa Ann Makes Directorial Debut, Signs Deal with Jules Jordan Video, op Xbiz.com, 2 augustus 2013. De earste film dy't Lisa Ann Productions makke, mei Lisa Ann sels as regisseur, wie MILF Revolution'', dy't op 5 augustus 2013 útkaam.<ref>[http://business.avn.com/company-news/Lisa-Ann-Prods-Releases_MILF-Revolution-Monday-August-5-524970.html ——, Lisa Ann Prods Releases "MILF Revolution" Monday, August 5", op AVN.com, 5 augustus 2013.]</ref> Dyselde film wûn yn 2014 de AVN Award yn de kategory bêste milfproduksje.

Ophâlden as pornoaktrise en nije comeback
Op 15 desimber 2014 poste Lisa Ann in hânskreaune bekendmakking op har offisjele Facebookside dat se har mei direkte yngong weromloek út 'e pornoyndustry. Koarte tiid letter liet se har boarsten ferlytsje as ûnderdiel fan 'e weromkear nei in normaal bestean. Nettsjinsteande dat hold se oan mei út en troch as webcamgirl in optreden op har webside te jaan.

Neitiid die bliken dat it ôfskie fan 'e pornoyndustry by Lisa Ann ynjûn wie trochdat se in nije karriêre begûn wie op it mêd fan fantasijsport. Yn desimber 2014 makke se buorkundich dat se no aktyf wie yn it Amerikaansk fantasijfuotbal., Porn Star Lisa Ann Gives up Adult Film Industry for Career in Fantasy Football, yn de Daily Mirror, 16 desimber 2014. Tsjin jannewaris 2016 rekke se stadichoan ek behelle yn it fantasijhonkbal. Ein 2014 sette Lisa Ann útein mei de presintaasje fan ferskate radioprogramma's op 'e Amerikaanske satellytradiostjoerder Sirius XM. Moandeitejûns presintearre se mei Adam Ronis Lisa Ann Does Fantasy, en tongersdeitemoarns fersoarge se de presintaasje fan The Morning Men. 

Underwilens wie Lisa Ann ek dwaande mei it skriuwen fan har autobiografy, dy't se op 15 desimber 2015 publisearre ûnder de titel The Life. Yn jannewaris 2018 makke Lisa Ann op har Twitterpagina bekend dat se mei 45 jier fannijs in comeback makke as pornoaktrise en dat se dêrfoar in eksklusyf kontrakt tekene hie mei de filmstudio Evil Angel.

Neffens de Internet Adult Film Database (IAFD) hie Lisa Ann mids 2019 yn 790 pornofilms spile, û.m. foar sokke foaroansteande labels as Wicked Pictures, Vivid Entertainment, New Sensations, Evil Angel, Penthouse, VCA Pictures, Digital Playground, Zero Tolerance, Elegant Angel, Jules Jordan Video, Sin City, Adam & Eve, Hustler Video, Score, Digital Playground, Diabolic Video, Devil's Film, Digital Sin en Red Light District. Fierders hat se ek wol wurke foar minder bekende studio's, lykas Pure Play Media, Third Degree Films, Gina Lynn Productions, West Coast Productions, Metro, Leisure Time Entertainment, Extreme Associates, Black Ice, Napali Video, Mile High Media, Girlfriends Films en Justin Slayer International. En teffens hat se in protte yn 't spier west foar pornowebsiden op it ynternet, wêrûnder BangBros, Reality Kings, Brazzers, Naughty America en Kink.com. As regisseur hie Lisa Ann anno 2019 58 films makke, û.m. foar Evil Angel, Jules Jordan Video, Justin Slayer International en har eigen studio Lisa Ann Productions.

Op it mêd fan prizen hie Lisa Ann anno 2019 trije kear in prestizjeuze AVN Award (de Oscar fan 'e pornowrâld) wûn: ien yn 2009, yn 'e kategory milf/cougar-artyste fan jier,, MILFs and Cougars Are Here to Stay, yn Las Vegas Weekly, 5 jannewaris 2010. en twa yn 2014, foar meast seksy milf en (as regisseur) foar bêste milfpornografyske film (te witten: MILF Revolution). Dêropta is se ynhuldige as lid fan 'e AVN Hall of Fame (yn 2009), de XRCO Hall of Fame (yn 2013) en de Urban X Hall of Fame (yn 2011).

Under har karriêre hat Lisa Ann yn deselde sênes spile mei kollega-aktrises as Ava Addams, Anikka Albrite, Brittany Andrews, Nikki Benz, Carmella Bing, Summer Brielle, Casey Calvert, Sophie Dee, Skin Diamond, Helen Duval, Jada Fire, Shay Fox, Diamond Foxxx, Sasha Grey, Sara Jay, Julia Ann, Kagney Linn Karter, Katja Kassin, Belle Knox, Ava Lauren, Francesca Le, Lovette, Kendra Lust, Gina Lynn, Krissy Lynn, Romi Rain, Rachel Starr, Jada Stevens, Shyla Stylez, Puma Swede, Juelz Ventura, Sienna West en Jennifer White. Ek hat se gearwurke mei manlike tsjinspilers as Mike Adriano, Jordan Ash, Marco Banderas, Mick Blue, T.T. Boy, Tom Byron,  Danny D, Mark Davis, James Deen, Jon Dough, Erik Everhard, Manuel Ferrara, Billy Glide, Tommy Gunn, Jules Jordan, Sean Lawless, Keiran Lee, Mandingo, Mr. Marcus, Sean Michaels, Ramon Nomar, David Perry, Mr. Pete, Toni Ribas, Johnny Sins, Lexington Steele, Michael Stefano, Criss Strokes, Tony Tedeschi, Nacho Vidal, Mark Wood en Prince Yahshua.

Oare aktiviteiten
Lisa Ann werpt har al sûnt 2005 op as mentor foar jongere pornoaktrises. Sa lei se yn augustus 2014 fia harren mienskiplike ympressariaat kontakt mei Belle Knox, dy't doe mei 19 jier al grutte populariteit genoat. Yn in fraachpetear lei se út dat se wist wat Knox trochmakke, mei't se sels yn 2008 mei Who's Nailin' Paylin? itselde belibbe hie. "Ik begryp dat it tige iensum wêze kin om in nije aktrise yn 'e pornoyndustry te wêzen. [...] Se reizget no al om as feature dancer, hat al miljoenen mooglikheden, en ik leau, as dat mysels oerkommen wie, as 'Paylin' my oerkommen wie doe't ik njoggentjin jier wie, dan wit ik net hoe't ik my rêden hie," sei Lisa Ann. Dêrom begelate se Belle Knox troch geregeldwei mei har te skiljen, sms-en of skypen, en dêrby dingen te bepraten en Knox advizen te jaan. Yn desimber 2014 begûn Lisa Ann op dit mêd in formeel advysburo, mei as namme Porn Stars Boot Camp.

Lisa Ann hat ek kampanje fierd om ynterrasiale pornografy te destigmatisearjen troch har te oppenearjen oer de behanneling fan Afro-Amerikaanske akteurs yn 'e Amerikaanske pornoyndustry en it gebrek oan wurk dêr't se mei te krijen hawwe. Fierders wol hja help om 'e pornoyndustry om te foarmjen ta in reguliere arbeidssektor, mei pinsjoenen, syktekostefersekerings en karriêrebegelieding.

Yn desimber 2009 waard bekendmakke dat Lisa Ann in kontrakt tekene hie om wurdfierster te wurden foar it produkt RealTouch, in meganisearre teledildoanyske keunstfagina produsearre troch AEBN.——, Lisa Ann Joins AEBN To Promote RealTouch, op AVN.com, 1 desimber 2009. Yn 2011 liet se fierders har mûle, fagina en anus fan lateks neimeitsje  as seksboartersguod fan Fleshlight., Fleshlight Announces Lisa Ann as Newest Fleshlight Girl, op Xbiz.com, 1 july 2011.

Yn maart 2010 ferskynde Lisa Ann mei û.o. kollega's as Julie Meadows, Kaylani Lei, Alektra Blue en Ron Jeremy yn in ideële ynternetfideoboadskip fan 'e Free Speech Coalition tsjin ynternetpiraterij fan pornografysk materiaal., Pornstars Decry Piracy in New Video (SFW), op Wired.com, 29 april 2010.

Yn 'e mande mei har kollega's Nikki Benz en Sean Michaels presintearre Lisa Ann yn april 2010 de útrikkingsseremoanje fan 'e XRCO Awards., Nikki Benz, Lisa Ann and Sean Michaels to Host XRCO Awards , op AVN.com, 17 febrewaris 2010.

Lisa Ann wie te sjen yn 'e fideoklip fan it nûmer My Swag fan Bugsi mei meiwurking 2k The Murderman, út 2011.

Yn 2013 presintearre Lisa Ann op 'e Amerikaanske radiostjoerder Playboy Radio in skoft it programma Strippertown.

Lisa Ann wie as stimaktrise belutsen by it fideospultsje Grand Theft Auto V, dat útkaam yn septimber 2013. Hja liende dêrfoar har stim on it personaazje "prostituee #2"., Lisa Ann Lends Voice to "Grand Theft Auto V", op Xbiz.com, 2 oktober 2013.

Lisa Ann wie ien fan sechstjin pornoaktrises dy't yn 2013 filme waarden foar de dokumintêre Aroused., Sarah Palin Porn Doppelganger Lisa Ann Stars in Adult Film Documentary, yn de Miami New Times, 2 maaie 2013.

Yn augustus 2013 wie Lisa Ann te sjen yn 'e fideoklip fan it nûmer Dead Bite fan 'e Hollywood Undead., Video: Lisa Ann Stars in Hollywood Undead's "Dead Bite" Music Video, op Xbiz.com, 28 augustus 2013.

Yn 2019 hiene Lisa Ann en har pornokollega's Rayveness en Cory Chase rollen as mainstream-aktrises yn 'e ôflevering Infinite Game fan 'e Amerikaanske tillefyzjesearje Billions (seizoen 4, ôflevering 7), dy't útstjoerd waard op 'e Amerikaanske tillefyzjestjoerder Showtime., Lisa Ann Guest Stars on Showtime's "Billions", op AVN.com, 29 april 2019.

Priveelibben
Wenplak
Lisa Ann hat teminsten fyftjin jier lang yn it Kalifornyske Huntington Beach wenne, in foarstêd fan Los Angeles oan 'e kust fan 'e Stille Oseaan., H.B. Porn Actress to Play Sarah Palin in Hustler Adult Video, yn 'e Orange County Register, 3 oktober 2008. Dêrnjonken hat se ek in jier yn Boca Raton wenne, yn 'e Amerikaanske steat Floarida. Yn oktober 2015 besiet se twa apparteminten: ien yn Los Angeles en in twaddenien yn 'e New Yorkske wyk Manhattan.

Hobbys
Yn fraachpetearen hat Lisa Ann oanjûn dat se in grut fan fan sport is, benammen fan basketbal en Amerikaansk fuotbal. Yn 't bysûnder is se in fan fan it basketbalteam de Los Angeles Lakers út Los Angeles en fan it Amerikaansk fuotbalteam de Dallas Cowboys út Dallas., Top Five: Even More Porn Stars to Follow on Twitter (SNSFW), yn 'e Houston Press, 7 septimber 2012. Nei eigen sizzen soe se, as se net yn 'e pornoyndustry bedarre wie, nei alle gedachten in sportagint of sportsjoernalist wurden wêze., Alternate Careers of Porn Stars, op CNBC, 26 jannewaris 2012. 

Relaasjes
Yn 2000, doe't se 28 jier wie, troude Lisa Ann mei in útsmiter, mar dat houlik einige inkele jierren letter yn in skieding. 

Yn novimber 2009 fertelde se oan 'e webside TMZ dat se in relaasje krigen hie mei Rob, de jongere broer fan realitytillefyzjestjer Kim Kardashian, nei't se mei dyselde yn in sportskoalle yn 'e kunde kommen wie.——, Rob Kardashian Nailin' the Nailin' Palin Chick, op TMZ, 25 novimber 2009., Rob Kardashian is Dating Lisa Ann, the "Who's Nailin' Paylin" Porn Star, yn 'e Tampa Bay Times, 25 novimber 2009. It tydskrift Us Weekly wist in  boarne deunby de Kardashians te finen dy't oer dat ûnderwerp prate woe. Dy befêstige dat Rob Kardashian en Lisa Ann mei inoar yn 'e kunde kommen wiene yn in sportskoalle, mar ûntstried dat der sprake wie fan in relaasje.——, Rob Kardashian Not Dating "Nailin' Paylin" Porn Star, yn Us Weekly, 25 novimber 2009., Kardashian Source Dismisses Porn Star Romance, yn 'e San Francisco Chronicle, 26 novimber 2009.

Fanwegen har belangstelling foar sport en har wurk as sportferslachjouster foar it radiostasjon Sirius XM wennet Lisa Ann in soad wedstriden by. Dat hat laat ta ynteraksje, soms publyklik, mei sporters. Yn oktober 2014 waard der spekulearre oer in mooglike relaasje doe't Lisa Ann (42) mei de doe achttjinjierrige Amerikaansk fuotbalspiler Justin Brent yn Madison Square Garden, yn New York, by in Amerikaansk fuotbalwedstryd sjoen waard., Justin Brent, Notre Dame Receiver, Hanging out with Porn Star Lisa Ann at a Knicks Game, yn The Big Lead, 23 oktober 2014. Neitiid waarden inkele persoanlike foto's fan harren beiden tegearre op bêd frijjûn fia it ynternet., Notre Dame Freshman Looks Like He Had a Good Night, yn Complex, 23 oktober 2014., Notre Dame WR Takes Cute Selfie in Bed with Porn Star Lisa Ann, op Deadspin, 23 oktober 2014. Yn novimber 2014 lies Lisa Ann op har Twitterpagina iishockeyspiler Michael Del Zotto it leksum nei't er har oanhâldend lestich fallen hie om in ôfspraakje te krijen.——, Porn Star Lisa Ann Calls out Former Rangers Defenseman Michael Del Zotto on Twitter: Now with the Flyers, Del Zotto Spent Time Pestering Lisa Ann to Get Him Dates, According to the Well-known Adult Film Starlet via Twitter, yn 'e New York Daily News, 2 novimber 2014.

Yn in fraachpetear dat se yn febrewaris 2014 joech oan it tydskrift GQ'', stelde Lisa Ann dat sy nei jonge sporters fan 18 oant 20 jier sjocht sa't in protte manlju yn harren middeljierren nei jonge modellen yn linzjery fan Victoria's Secret sjogge. Wat har yn dy jonges oanloek, sei se, wie dat se noch sa nayf en opwûn binne en noch net bedoarn binne troch negativiteit. Op 'e fraach mei hoefolle sporters oft se op bêd west hie, antwurde Lisa Ann: "Yn myn libben yn 'e [pornoyndustry de ôfrûne tweintich of sokssawat jier? In soad. Hûnderten."——, Porn Star Lisa Ann: "Why I Love Sleeping with Athletes", op News.com.au, 25 febrewaris 2015. Yn itselde ynterview joech se ek oan dat se it leafst omgiet en seks hat mei spilers fan 'e basketbalkompetysje NBA. Se stelde dat se besocht om net mei ferskate spilers fan ien team te sliepen om 'e teamdynamyk net yn gefaar te bringen, mar joech ta dat it dochs ta ferfelende sitewaasjes liede koe as spilers mei wa't se in relaasje of onenightstand hân hie troch in transfer yn it team bedarren dêr't al in oare eks fan har spile.

Politike foarkar
Lisa Ann is net lid fan in politike partij en seit dat se harsels ek net mei ien fan 'e beide grutte Amerikaanske politike partijen (de Demokraten en de Republikeinen) identifisearret. Yn oktober 2008 liet se witte dat se by de presidintsferkiezings fan dat jier op 'e Demokratyske kandidaat Barack Obama stimme soe, en dat se yn 'e Demokratyske foarferkiezings in oanhingster fan Hillary Clinton west hie. By de presidintsferkiezings fan 2012 stipe se Obama op 'e nij., The GQ+A: Lisa Ann on Playing Sarah Palin, Stripping at the Republican Convention, and Endorsing Obama, yn GQ, 9 augustus 2012. Lisa Ann hat fierders te kennen jûn dat se it rjocht op wapenbesit stipet.

Lichemsskaaimerken
Lisa Ann is blank, mei brune eagen en brún hier. Neffens har offisjele opjefte is se 1.57 m lang, mei in gewicht fan 51 kg, en cupmaat 38DD, dêr't se in boarstfergruttingsoperaasje foar ûndergien hie. Nei har twadde comeback, yn 2018, wie dúdlik dat se ûnderwilens har boarsten in stik ferlytsje litten hie. Der wurdt gauris sein dat Lisa Ann ek stútymplantaten sette litten hat, mar dat is net sa.Lisa Ann: People Always Ask If My Big Butt Is Fake and It's Not!, op YouTube, 18 febrewaris 2015. Se hat gjin tatoeaazjes, mar op it mêd fan piercings hat se njonken de wenstige gatsjes troch de earlellen sûnt 2006 wol in nâlpiercing.

Prizen en nominaasjes
 jier priis resultaat kategory foar har optreden yn 2006 CAVR Awardwûncomeback-artyste fan it jiern.f.t.2007 Adam Film World Guide Awardwûncomeback fan it jiern.f.t.XRCO Awardwûnbêste comebackn.f.t.2009AVN Awardwûnmilf/cougar-artyste fan it jiern.f.t.ynhuldigeAVN Hall of Famen.f.t.AEBN VOD Awardwûnartyste fan it jiern.f.t.XRCO Awardwûnmilf fan it jiern.f.t.2010AVN Awardnominearremilf/cougar-artyste fan it jiern.f.t.nominearrebêste aktriseWho's Nailin' Paylin? Exotic Dancer Awardwûnpornoaktrise fan it jiern.f.t.FAME Awardwûnleaflingsmilfn.f.t.XFANZ Awardwûnmilf fan it jiern.f.t.XRCO Awardwûnmilf fan it jiern.f.t.2011AVN Awardnominearrebêste orale sekssêneMassive Facials 2nominearrebêste lesbyske groepsekssêne (mei Alexis Ford, Monique Alexander, Andy San Dimas, Celeste Star en Teagan Presley)Femme Corenominearremilf/cougar-artyste fan it jiern.f.t.AEBN VOD Awardwûnartyste fan it jiern.f.t.Urban X Awardwûnbêste milf-artysten.f.t.ynhuldigeUrban X Hall of Famen.f.t.Xbiz Awardwûnmilf-artyste fan it jiern.f.t.XRCO Awardnominearremilf fan it jiern.f.t.2012AVN Awardnominearremilf/cougar-artyste fan it jiern.f.t.nominearrecrossover-stjer fan it jiern.f.t.NightMoves Awardwûnbêste milf-artyste (publykspriis)n.f.t.wûn bêste yndividuële webside (foar TheLisaAnn.com) (publykspriis)n.f.t.Urban X Awardwûnmilf-artyste fan it jier n.f.t.XRCO Awardnominearremilf fan it jiern.f.t.2013AVN Awardnominearrebêste presintaasje fan in pornostjerLisa Ann: Fantasy Girlnominearremilf/cougar-artyste fan it jiern.f.t. NightMoves Awardwûnsosjale-mediastjern.f.t.XRCO AwardynhuldigeXRCO Hall of Famen.f.t.nominearremilf fan it jiern.f.t.2014AVN Awardnominearrebêste anale sekssêne (mei Jules Jordan)Deep Anal Drilling 4nominearrebêste presintaasje fan in pornostjerLisa Ann: Can't Say Nowûnbêste milf-produksje (as regisseur)MILF Revolutionwûnmeast seksy milfn.f.t. NightMoves Awardwûnbêste cougar/milf-artyste (publykspriis)n.f.t.Xbiz Awardnominearremilf-artyste fan it jiern.f.t.nominearreartyste fan it jiern.f.t.XRCO Awardnominearremilf fan it jiern.f.t. 2015 AVN Awardnominearrebêste lesbyske groepsekssêne (mei Presley Hart, Holly Michaels, Maddy O'Reilly en Kristina Rose)Lisa Ann's School of Milfnominearrebêste groepsekssêne (mei Veruca James, Mark Anthony, Jason Brown, Jon Jon, Wesley Pipes en Nat Turnher)Black Out 2: Jailed 'n Nailed2016 Xbiz Awardwûncrossover-stjer fan it jiern.f.t.

Trivia
Lisa Ann wie it breidsfamke op 'e brulloft fan har kollega-pornoakteurs Devon Lee en Marcus Londen, dy't op 14 jannewaris 2007 yn Las Vegas holden waard.
Lisa Ann har fanklub is fêstige yn Huntington Beach, yn 'e Amerikaanske steat Kalifornje.

Keppelings om utens
 Offisjele webside fan Lisa Ann
 Twadde offisjele webside fan Lisa Ann
 Lisa Ann op Facebook
 Lisa Ann op Twitter
 Lisa Ann op Instagram
 Lisa Ann op YouTube
 Biografy en filmografy fan Lisa Ann yn 'e Internet Movie Database (IMDb)
 Biografyske gegevens en filmografy fan Lisa Ann yn 'e Internet Adult Film Database (IAFD)
 Biografyske gegevens fan Lisa Ann op FreeOnes
 Filmografy fan Lisa Ann yn 'e Adult Film Database (AFD)

Kategory:Amerikaansk neakenmodel
Kategory:Amerikaansk stripper
Kategory:Amerikaansk froulik pornoakteur
Kategory:Webcamgirl
Kategory:Amerikaansk pornoregisseur
Kategory:Amerikaansk pornoprodusint
Kategory:Amerikaansk fisazjist
Kategory:Amerikaansk ympressario
Kategory:Amerikaansk autobiograaf
Kategory:Amerikaansk stimakteur
Kategory:Amerikaansk ûndernimmer
Kategory:Amerikaansk radiopresintator
Kategory:Amerikaansk sportferslachjouwer
Kategory:Amerikaansk persoan fan Italjaansk komôf
Kategory:Persoan berne yn 1972